
Répáshuta Község Önkormányzata

3559 Répáshuta, Kossuth út 2.

48-4/2015.




     JEGYZŐKÖNYV 

Készült Répáshuta Község Önkormányzata Képviselő-testületének 2015. április 1. napján 17.00 órakor kezdődő üléséről.

Helye: Répáshuta Önkormányzati Hivatal tanácskozó terme

Jelen vannak:
Erdős Tamás polgármester


Telekes Gábor alpolgármester


Kátai Imre önkormányzati képviselő


Orosz Tímea önkormányzati képviselő 


Vass Ferenc önkormányzati képviselő


Dr. Hegyközi Béla címzetes főjegyző

Erdős Tamás polgármester köszönti a képviselőket. Megállapítja, hogy az ülés határozatképes, azt megnyitja. 

Ismerteti a napirendet:

1./ A közterület használat és a közterület használati díjról szóló 9/1993.(XII.28.) 

     Önkormányzati Rendelet módosítása
     Előadó: dr. Hegyközi Béla címzetes főjegyző

2./ Aktuális kérdések megvitatása

     Előadó: Erdős Tamás polgármester
A napirendi pontokat a képviselő-testület változtatás nélkül 5 igen szavazattal elfogadta.

1. Napirendi pont: A közterület használat és a közterület használati díjról szóló 9/1993.(XII.28.) Önkormányzati Rendelet módosítása

Előadó: Erdős Tamás polgármester

A jegyző előadja, hogy a rendelet 2.§-a meghatározza, hogy e rendelet vonatkozásában mi minősül közterületnek (ezek mind belterületek), ami után közterület használati díjat kell fizetni.

Ugyanakkor a 4.§. (1) bekezdése a külterületi lakott területet is felsorolja.

Az ellentmondás úgy oldható fel, hogy a 4.§. (1) bekezdéséből kimarad a külterület.

A rendelet 14.§-a szerint, aki a rendeletben előírtakat nem tartja be, szabálysértést követ el és 30.000.-Ft-ig terjedő pénzbírsággal sújtható.

A jegyző javasolja a 14.§. hatályon kívül helyezését.

A jegyző ismerteti a rendelet tervezetét.

Répáshuta Község Képviselő-testületének

9/2015.(IV.1.) Önkormányzati Rendelete

a közterület használat és a közterület használati díjról szóló 

9/1993.(XII.28.) Önkormányzati Rendeletének módosításáról
(tervezet)

Répáshuta Község Önkormányzat Képviselő-testülete Alaptörvény 32. cikk (2) bekezdésében kapott felhatalmazás alapján és az épített környezet alakításáról és védelméről szóló 1997. évi LXXVIII. Törvény 54.§. (5) bekezdésében meghatározott feladatkörében eljárva a következőket rendeli el: 
1.§.
A 4.§. (1) bekezdés helyébe a következő rendelkezés lép:

„Belterületen közterületet elfoglalni, illetve a rendeltetéstől eltérő módon használni csak engedély alapján lehet.”
2.§.
A rendelet 14.§-át hatályon kívül helyezi.

3.§.

Ez a rendelet a kihirdetést követő napon lép hatályba.


Erdős Tamás sk.
dr. Hegyközi Béla sk.

polgármester
címzetes főjegyző
Észrevétel nem hangzott el.

Ezt követően 5 képviselő szavazott és 5 igen szavazattal a következő rendeletet alkotja:

9/2015.(IV.1.) Önkormányzati Rendelete

a közterület használat és a közterület használati díjról szóló 

9/1993.(XII.28.) Önkormányzati Rendeletének módosításáról
Répáshuta Község Önkormányzat Képviselő-testülete Alaptörvény 32. cikk (2) bekezdésében kapott felhatalmazás alapján és az épített környezet alakításáról és védelméről szóló 1997. évi LXXVIII. Törvény 54.§. (5) bekezdésében meghatározott feladatkörében eljárva a következőket rendeli el: 
1.§.
A 4.§. (1) bekezdés helyébe a következő rendelkezés lép:

„Belterületen közterületet elfoglalni, illetve a rendeltetéstől eltérő módon használni csak engedély alapján lehet.”
2.§.
A rendelet 14.§-át hatályon kívül helyezi.

3.§.

Ez a rendelet a kihirdetést követő napon lép hatályba.


Erdős Tamás sk.
dr. Hegyközi Béla sk.

polgármester
címzetes főjegyző
2. Napirendi pont: Aktuális kérdések megvitatása

- A polgármester ismerteti az Allianz Biztosító „Kincstár Megtakarítási Program polgármesteri végkielégítés kifizetéséhez” ajánlatát. 
(jegyzőkönyv melléklete)

A polgármester előadja, hogy az ajánlat a jelenlegi bérét figyelembe véve 6 havi végkielégítésre elég, amennyiben nem választják újra. 

A biztosítási tartam vége 2019.09.01., vagyis az addigi megtakarítás a következő önkormányzati választások előtt az önkormányzat számlájára kerül. Amennyiben újraválasztják, akkor a megtakarítást az önkormányzat szabadon felhasználhatja.

Orosz Tímea és Kátai Imre képviselők támogatják a biztosítás megkötését.

A jegyző előadja, hogy két ciklussal korábban már volt hasonló biztosítása az önkormányzatnak, de mivel a polgármestert újraválasztották, az önkormányzat felhasználhatta a megtakarítást. Legutóbb nem volt ilyen biztosítás, így a kötelező 3 havi végkielégítésre sem volt meg a fedezet, a kifizetésre csak az első félévi adók beérkezése után került sor.

Telekes Gábor alpolgármester előadja, hogy a biztosítók az ilyen ajánlatokkal csak a saját hasznukra törekednek. A havi 21726.-Ft más célra is felhasználható, de időnként esetleg gondot is jelenthet a befizetése.

Vass Ferenc képviselő nem tud egyértelműen állást foglalni, de óvatosságból nem kötné meg a biztosítást.

A polgármester előadja, hogy előny lenne a megtakarítás, ugyanakkor nem látható előre több évre, hogyan alakul az önkormányzat anyagi helyzete.

Ezt követően az Allianz Biztosító javaslatáról 5 képviselő szavazott. 2 képviselő igennel, 2 képviselő nemmel szavazott, 1 képviselő tartózkodott.

A polgármester megállapítja, hogy a biztosító javaslata nem kapta meg az elfogadáshoz szükséges szavazatot.

Ezt követően a polgármester ismerteti Kővári Béla 3559 Répáshuta, Szabadság út 16. szám alatti lakos kérelmét.

A televízióadás vételéhez szükséges parabola antenna az ő ingatlanán nem helyezhető el, mert nincs térerő. A műszaki szakemberek megállapították, hogy csak a szomszédos Tájházon tudnák elhelyezni, ahol van térerő.

Kővári Béla kérése, hogy a parabola antennát helyezhesse el a Tájházon.

A polgármester támogatja a kérést.

Ezt követően 5 képviselő szavazott és 5 igen szavazattal a következő határozatot hozta:

12/2015.(IV.1.) Önkormányzati Határozata

Tárgy: Parabola antenna kihelyezésének engedélyezése

Répáshuta Község Önkormányzat Képviselő-testülete úgy határozott, hogy Kővári Béla 3559 Répáshuta, Szabadság út 16. szám alatti lakos a televízió vételére szolgáló parabola antennát elhelyezheti az önkormányzat tulajdonát képező „Tájház” megnevezésű ingatlanon.

Határidő: azonnal, folyamatos

Felelős: Erdős Tamás polgármester

Ezt követően a polgármester előadja, hogy hamarosan megjelenik egy pályázat 9 személyes mikrobusz beszerzésére. Pályázhatnak önkormányzatok és társadalmi szervezetek.

A mikrobusz alapára kb. nettó 8 MFt.

Az önkormányzatoknak a 27 % ÁFÁ-t saját erőből kell biztosítani, a társadalmi szervezetek a teljes, bruttó összegre pályázhatnak.

Az önkormányzatnak jelenleg semmilyen járműve nincs, pedig gyakran szükség lenne erre. (pl.: gyerekek utaztatása kirándulásokra, vetélkedőkre, kulturális fellépésekre, élelmiszer beszerzésre, anyagbeszerzésre)

Váratlan események bekövetkeztekor is szükség lenne egy járműre. 

Társadalmi szervezetként az iskolai alapítvány kerülhet szóba. 

A pályázati kiírás még nem jelent meg, de érdemes azon elgondolkozni, hogy az önkormányzatnak van-e szükséges egy járműre.

Kátai Imre és Orosz Tímea képviselő véleménye, hogy az önkormányzatnak szüksége van egy járműre. Nagyon sok célra ki lehet használni.

Telekes Gábor alpolgármester véleménye szerint nagyon költséges egy mikrobusz fenntartása. Nincsenek adatok arra nézve, hogy egy ilyen járműnek mennyi a kötelező biztosítása, a kötelező szervizelése, az egyéb javítási, fenntartási költségek. Ezek nélkül nem lehet dönteni. Kétséges az is, hogy a mikrobuszt ki lehetne-e hatékonyan használni. Az ÁFA önerőt biztosítani tudja-e az önkormányzat.
A polgármester előadja, hogy a nyertes pályázóknak a Porsche Bank a nettó összegre 5 hónapos kamatmentes kölcsönt biztosít, amit az elszámolást követően kell visszafizetni. Várhatóan ennyi időre van szükség a vásárlásra és az elszámolásra.

Valószínűleg az is lehetséges, hogy a bank kamat fizetése ellenében az ÁFA összegére részletfizetést engedélyez.

Jelenleg dönteni még nem kell, csak a lehetőségekről tájékoztatta a testületet.
Ezt követően a polgármester megköszöni a részvételt és az ülést bezárja.
Kmf.


Erdős Tamás
Dr. Hegyközi Béla


polgármester
címzetes főjegyző

